אתם מתלבטים אם לרכוש חבילות נופש לברצלונה? ובכן, זה הזמן לדעת שיש המון דברים שתוכלו לעשות בעיר הבירה הקטלאנית – ברצלונה. לפעמים יהיה לכם פשוט קשה להחליט במה לבחור. והדברים נכונים לא רק לימי הקיץ החמימים שבהם העיר הומה תיירים, אלא גם כאשר יוצאים לכמה ימים של נופש בחורף בעיר היפה ברצלונה.
1. לה סגרדה פמיליה – התיירים כמעט ולא מדלגים על כנסיה ענקית ומדהימה זו שתוכננה על ידי האדריכל המפורסם אנטוניו גאודי. תארו לעצמכם את גודלה ועוצמתה של הכנסייה שבנייתה לא הושלם עד היום, אבל המבנה הקיים שכבר נבנה, הוא מדהים ושווה ביקור. זוהי אטרקציה דינמית למדי מבחינת כמות העבודה הבלתי נתפשת שהושקעה בה, ולפעמים, תלוי בעבודות הבניה שמבוצעות באותו זמן, אפשר להשתמש במעלית כדי לעלות לראש המבנה.
ואם כבר טעמתם מעבודתו של גאודי, תוכלו לבקר בעיר גם במבנה ובדירות שגאודי תכנן, וכמובן בגן המיוחד במינו של גאודי – פארק גואל.
2. CosmoCaixa– מוזיאון הטבע והמדע של העיר ברצלונה, הוא אחד המוזיאונים הטובים ביותר באירופה. מוזיאון זה מציע לכם חוויה מדהימה, כולל טיול ביער גשם, מופע בפלנטריום ומוצגים מעניינים אחרים.
3. האקווריום של ברצלונה – ממוקם ב-Port Vell. האקווריום כולל מנהרה מתחת למים ומאפשר לכם לראות מקרוב כרישים ודגים אחרים. זוהי אטרקציה פופולרית שמושכת אליה המוני מבקרים, בעיקר משפחות עם ילדים. האקווריום ממוקם במרחק של 5 דקות מחוף הים ומהמרינה. גם תיאטרון IMAXהסמוך, שווה ביקור, בעיקר אם אתם מבלים עם ילדים.
4. מוזיאון קבוצת הכדורגל ברצלונה – חובבי כדורגל יעריכו את המוזיאון של מועדון הקבוצה, FCברצלונה, ב-Camp Nou. הסיור כולל את חדרי ההלבשה של השחקנים, טרקלין ה-VIPחדר העיתונות והזדמנות לראות את הגביעים הרבים בהם זכתה קבוצת הספורט של ברצלונה. הכניסה למוזיאון עולה 8.5 יורו, ואפשר לרכוש כרטיסים באינטרנט. אם אתם בעיר כשמתקיים משחק כדורגל באצטדיון, כדאי לשקול לרכוש כרטיסים גם למשחק.